На основу члана 59 став 1 Закона о локалној самоуправи (''Службени гласник РС'', број 129/2007, 83/2014 – др. закон и 101/2016 – др. закон и 47/2018 – др. закон), члана 1 став 2 Закона о запосленима у аутономним покрајинама и јединицама локалне самоуправе (''Службени гласник РС'', број 21/16,  113/17, 95/2018, 113/2017 – др.закон, 95/2018-др.закон, 86/2019-др.закон и 157/2020 -др.закон), члана 88 став 1 тачка 1 Статута Града Ниша ("Службени лист Града Ниша'' бр. 88/2008, 143/2016 и 18/2019),  члана 14 став 2 тачка 1 и члана 30, став 1 тачка 1 Статута Градске општине Палилула (''Службени лист Града Ниша'', број 114/17 и 64/19), скупштина Градске општине Палилула, на 9. седници одржаној дана 18.06.2021. године, доноси:
 
ОДЛУКУ 
О ДРУГИМ ИЗМЕНАМА И ДОПУНАМА ОДЛУКЕ О ОРГАНИЗАЦИЈИ УПРАВЕ ГРАДСКЕ ОПШТИНЕ ПАЛИЛУЛА
Члан 1.
 	У Одлуци о организацији управе Градске општине Палилула (''Службени лист Града Ниша'', број 18/18 и 118/18), члан 15 се мења  и сада гласи:

Одсек за правне и заједничке послове прати прописе за које је надлежна локална самоуправа, иницира усаглашавање са новонасталим променама прописа и обавља друге правне и заједничке послове. Одсек обавља:

•	послове обраде  правних питања из надлежности  Градске општине;
•	послове израде нацрта нормативних аката везаних за организацију и рад  свих органа Градске општине;
•	нормативно правне послове из области радног законодавства за изабрана, постављена и запослена лица и вођење персоналне евиденције;
•	стручно-техничке послове спровођења избора, референдума и збора грађана;
•	послове организације и рада мировних већа;
•	послове пружања правне помоћи грађанима ради остваривања њихових права;
•	послове израде предлога годишњих  програма уређивања градског грађевинског земљишта за територију општине;
•	административно - техничке послове везане за оснивање и рад месних заједница и других видова месне самоуправе;
.послове канцеларијског пословања, писарнице, архиве, пријема, отпремања и доставе поште;
•	послове инсталирања и одржавања информационо - комуникационог система Градске општине;
•	послове обезбеђења, одржавања објеката, противпожарне заштите и друге послове од заједничког интереса за потребе органа Градске општине;
•	послове превоза моторним возилима и вршења сервисних и других услуга;
•	друге послове у складу са законом, прописима Града и Градске општине.

Члан2.
 	Члан 16 се  мења и сада гласи:

Одсек за финансије обавља стручне послове из области финансијско - материјалног пословања Градске општине, прати и извршава прописе  и опште акте Града и Градске општине из области  финансија. Одсек обавља:

•	послове у вези планирања буџета, припремања и израде нацрта буџета Градске општине, праћење извршења буџета, израду нацрта завршног рачуна буџета Градске општине и контролу наменског коришћења буџетских средстава;
•	послове трезора, управљања готовинским средствима, контролу расхода и финансијско рачуноводство;
•	финансијске послове - обрачун плата, накнада и осталих личних примања изабраних, постављених и запослених лица у Градској општини, послове финансијске оперативе, благајничке послове и други финансијске  послове;
•	послове евиденције новчаних средстава, финансијског планирања и буџетског рачуноводства;
•	послове израде нацрта прописа из области финансија и праћење прописа који регулишу ову област;
•	послове израде аналитичких извештаја о реализацији буџетских прихода и расхода и предлаже мере и активности ради њиховог усклађивања;
•	књиговодствене послове за потребе Управе градске општине укључујући и рачуноводствене извештаје,
•	примену позитивних прописа из области трезора и рачуноводства; 
•	послове на вођењу уредне евиденције основних средстава, опреме и инвентара;
•	стручне и организационе послове у области спровођења јавних набавки Градске општине, припрему нормативних аката, праћење и примену прописа који регулишу област јавних набавки, послове евиденције, одржавања и набавке ситног инвентара, канцеларисјког и потрошног материјала;
•	 друге послове у складу за законом, прописима Града и Градске општине. 

                                                     Члан 3.
        Члан 17 се мења и сада гласи:

   Одсек за привреду и локални равој обавља послове везане за општи привредни и локални развој Градске општине и унапређење и развој сеоског подручја. Одсек обавља:

•	послове везане за припрему годишњег програма рада у вези са привредним и локалним развојем Градске општине;
•	послове везане за унапређење општег оквира за привређивање у Градској општини, доноси програме и спроводи пројекте у вези привредног развоја и развоја сеоског подручја;
•	послове у вези давања мишљења на просторне и урбанистичке планове Града који се доносе за подручје Градске општине;
•	послове везане за развој угоститељства, занатства, туризма и трговине на свом подручју;
•	праћење и подстицање развоја пољопривреде на подручју Градске општине;
•	послове везане за подстицање развоја задругарства на свом  подручју;
•	послове везане за коришћење пашњака и послове привођења  пашњака  другој култури;
•	уређење и обезбеђење обављања послова који се односе на изградњу, реконструкцију, одржавање, заштиту, коришћење, развој и управљање некатегорисаним путевима у насељу, у складу са законом и другим прописима;
•	послове везане за очување, коришћење и унапређење подручја са природним лековитим својствима;
•	послове у вези предузимања мера за спречавање штета, организацију заштите од елементарних и других већих непогода и заштите од  пожара, стварању услова за њихово отклањање и ублажавање њихових последица, у складу са прописима Града;
•	послове везане за заштиту и унапређење животне средине;
•	послове израде планова одбране за подручје градске општине, у складу са планом Града;
•	послове вођења евиденције о конституисаним скупштинама стамбених зграда на својој територији  и врши надзор  над применом одредаба Закона о одржавању стамбених зграда и прописа  донетих  на основу њега; 
•	обавља друге послове у складу са законом, прописима  Града и Градске општине.
Члан 4.
   Члан 18 се мења се и сада гласи:

   Одсек за имовинско-правне и комуналне послове прати и извршава прописе  и опште акте Града и Градске општине из области имовинско-правне и комуналне делатности; врши континуирану сарадњу са органима и службама чија је делатност непосредно у вези са овим пословима; учествује у изради аката које доноси Градска општина у области комуналне делатности. Одсек обавља:
•	послове у вези са постављањем мањих монтажних објеката на јавним површинама у складу са планом и прописима Града;
•	комунално - инспекцијске послове;
•	послове на одржавању комуналног реда у Градској општини и спровођењу прописа којима се уређује комунални ред, у складу са законом и актима Града;
•	послове везане за уређивање радног времена угоститељских објеката;
•	поступак исељења бесправно усељених лица у станове и заједничке просторије у стамбеним зградама; 
•	послове утврђивања начина коришћења и управљања сеоским водоводима, изворима и јавним чесмама;
•	послове у вези са држањем и заштитом домаћих и егзотичних  животиња и кућних љубимаца;
•	послове одржавања и уређивања гробаља на свом подручју  у   складу са 
     прописима Града;
•	друге послове у складу за законом, прописима Града и Градске  
     општине''.

Члан 5.
 У осталом делу Одлука о организацији управе Градске општине Палилула (''Службени лист Града Ниша'', број 18/18 и 118/18) остаје непромењена.
                                               Члан 6.
            Одлука о другим изменама и допунама Одлуке о организацији Управе  Градске општине Палилула се објављује у „Службеном листу Града Ниша“ по добијању сагласности скупштине Града Ниша и ступа на снагу осмог дана од дана објављивања.                                

СКУПШТИНА ГРАДСКЕ ОПШТИНЕ ПАЛИЛУЛА

  Број: 44/21-02
У Нишу, 18.06.2021. године
		   ПРЕДСЕДНИK	                                             
                                                                                            Никола Божић

ОБРАЗЛОЖЕЊЕ

ПРАВНИ ОСНОВ за доношење Одлуке о другим изменама и допунама Одлуке о организацији Управе Градске општине Палилула (''Службени лист Града Ниша'', број 18/18 и 118/18), (у даљем тексту: Одлука) садржан је у одредбама : члана 59 став 1 Закона о локалној самоуправи (''Сл.гласник РС", бр. 129/2007 и бр. 83/2014 - др. Закон, 101/16 и 47/18) и члана 88, став 1, тачка 1 Статута Града Ниша ("Службени лист Града Ниша'' бр. 88/2008 и 143/2016) и члана 30, став 1 тачке 1 Статута Градске општине Палилула (''Службени лист Града Ниша'', број 114/2017- пречишћен текст).

РАЗЛОГ ЗА ДОНОШЕЊЕ ОДЛУКЕ  садржан је у неопходности успостављања одрживог и ефикасног  система у обављању послова из делокруга управе који ће омогућити већи степен квалитета рада, контроле и одговорности. 

НАДЛЕЖНОСТ УПРАВЕ ГРАДСКЕ ОПШТИНЕ: Статутом утврђени послови из  надлежности  Градске општине и овом Одлуком се распоређују  у управи по одсецима. Одлуком је образовано пет одсека који представљају унутрашње организационе јединице установљене ради вршења истих или обједињавања  сродних, међусобно повезаних послова. Промене у груписању исзвесних послова тичу се четири одсека, док је организација послова унутар Одсека за послове председника, већа и скупштине  - постојећа.
Промена се тиче нужне реорганизације послова услед престанка рада двеју запослених службеница, дипломираних правница, у звању самосталне саветнице и у звању млађе саветнице. 
Број запослених у Управи је усклађен са Одлуком о утврђивању максималног броја запослених на неодређно време у јавном сектору.

ПРОЦЕНА ФИНАНСИЈСКИХ СРЕДСТАВА ЗА СПРОВОЂЕЊЕ ЗАКОНА 
За спровођење ове Одлуке, није потребно обезбеђивање додатних финансијских средстава.

          ВЕЋЕ ГРАДСКЕ ОПШТИНЕ ПАЛИЛУЛА

	ПРЕДСЕДНИК
	__________________
                                                                                    Братислав Вучковић